Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov a ktorým sa menia a dopĺňajú niektoré zákony 

Spôsob pripomienkového konania	 	
Počet vznesených pripomienok, z toho zásadných	89  / 13 	
Počet vyhodnotených pripomienok	89 	
		
Počet akceptovaných pripomienok, z toho zásadných	77  / 5 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	12  / 8 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	11 (11o,0z) 	 	 	 	
2 .	Ministerstvo vnútra Slovenskej republiky 	5 (5o,0z) 	 	 	 	
3 .	Ministerstvo financií Slovenskej republiky 	4 (3o,1z) 	 	 	 	
4 .	Ministerstvo kultúry Slovenskej republiky 	20 (20o,0z) 	 	 	 	
5 .	Ministerstvo hospodárstva Slovenskej republiky 	3 (3o,0z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	4 (4o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	1 (1o,0z) 	 	 	 	
8 .	Ministerstvo obrany Slovenskej republiky 	2 (2o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	1 (1o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	 	 	x 	 	
11 .	Ministerstvo životného prostredia Slovenskej republiky  	 	 	 	x 	
12 .	Ministerstvo školstva, vedy, výskumu a športu Slovenskej republiky 	 	 	x 	 	
13 .	Ministerstvo zdravotníctva Slovenskej republiky 	 	 	x 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	6 (6o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	 	x 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	2 (2o,0z) 	 	 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	x 	 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	7 (7o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	6 (6o,0z) 	 	 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	2 (1o,1z) 	 	 	 	
31 .	Republiková únia zamestnávateľov 	11 (3o,8z) 	 	 	 	
32 .	Združenie miest a obcí Slovenska 	 	 	 	x 	
33 .	Odbor zmeny klímy 	 	 	 	x 	
34 .	Klub 500 	1 (0o,1z) 	 	 	 	
35 .	Zväz automobilového priemyslu Slovenskej republiky 	2 (0o,2z) 	 	 	 	
	SPOLU	89 (76o,13z) 	0 (0o,0z) 	12 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	Čl. I bod 5  
Keďže predkladateľ má v úmysle nahradiť v celom texte zákona neaktuálne znenie, a výpočet, ktorý uvádza nie je úplný, odporúčame použiť všeobecnú formuláciu v zmysle Legislatívnych pravidiel vlády SR, napr.: slová „obvodný úrad životného prostredia“ vo všetkých tvaroch sa v celom texte zákona nahrádzajú slovami „okresný úrad“. 	O 	A 	Použitá je všeobecná formulácia na konci článku I. 	
MS SR 	Čl. I bod 28  
Z dôvodu dosiahnutia gramatickej správnosti návrhu textu odporúčame predkladateľovi nahradiť slová "za slová" slovami "za slovami".  	O 	A 	 	
MS SR 	Čl. I bod 34  
Z dôvodu dosiahnutia gramatickej správnosti textu odporúčame predkladateľovi vypustiť predložku "V".  	O 	A 	 	
MS SR 	Čl. I bod 42  
Z dôvodu dosiahnutia gramatickej správnosti návrhu textu odporúčame predkladateľovi nahradiť na začiatku dopĺňanej vety horné úvodzovky spodnými a slová "na prevádzkovateľa" nahradiť slovami "pre prevádzkovateľa", resp. slová „neplatí na prevádzkovateľa“ nahradiť slovami „sa nevzťahuje na prevádzkovateľa“.  	O 	A 	Úprava § 21 ods. 3 je uvedená v novom znení. 	
MS SR 	Čl. I bod 47  
Z dôvodu dosiahnutia gramatickej správnosti návrhu textu odporúčame predkladateľovi nahradiť v § 24 ods. 5 v poslednom riadku slovo "účastníkoch" slovom "účastníkom". Tá istá pripomienka platí aj pre novelizačný bod č. 51. 	O 	A 	 	
MS SR 	Čl. I bod 50  
Z dôvodu dosiahnutia gramatickej správnosti návrhu textu odporúčame predkladateľovi na konci písmena g) nahradiť bodku čiarkou.  	O 	A 	 	
MS SR 	Čl. I bod 63  
Z dôvodu dosiahnutia gramatickej správnosti návrhu textu odporúčame predkladateľovi nahradiť za slovami "zoznam povinných účastníkov schémy obchodovania" čiarku spojkou "a".  	O 	A 	Úprava § 28 ods. 5 je uvedená v novom znení. 	
MS SR 	Čl. I bod 68  
Z dôvodu dosiahnutia logickej správnosti návrhu textu odporúčame predkladateľov doplniť za slová "do 15. mája" slová "v príslušnom kalendárnom roku".  	O 	A 	 	
MS SR 	Čl. I bod 73  
Z dôvodu dosiahnutia legislatívnej správnosti návrhu textu odporúčame predkladateľov navrhované prechodné ustanovenie zaradiť za § 38 (ako posledné prechodné ustanovenie v zákone).  	O 	A 	 	
MS SR 	Čl. I body 79 až 80 
Uvedené novelizačné body odporúčame predkladateľovi zoradiť od príslušného poradia podľa radenia Tabuliek (B, C a následne D). 	O 	A 	 	
MS SR 	Čl. IV  
Z dôvodu dosiahnutia lepšej prehľadnosti odporúčame predkladateľovi zadefinovať v zákone č. 297/2008 Z. z. pojem „vnútroštátny správca.“  	O 	N 	Uvedený je odkaz 51a) a poznámka pod čiarou na Čl. 3 ods. 22 nariadenia Komisie (EÚ) č. 389/2013, ktorým sa zriaďuje register Únie podľa smernice Európskeho parlamentu a Rady 2003/87/ES a rozhodnutí Európskeho parlamentu a Rady č. 280/2004/ES a č. 406/2009/ES a ktorým sa zrušujú nariadenia Komisie (EÚ) č. 920/2010 a č. 1193/2011 a na § 17 ods. 1 zákona č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení zákona č. ..../2014 Z. z.“. 
 	
MV SR 	V čl. I 
Predložený návrh zákona vyžaduje niektoré legislatívno-technické a štylistické úpravy, napríklad v čl. I 
a) bode 5 za slová „obvodný úrad životného prostredia“ vložiť slová „vo všetkých tvaroch“, pretože názov tohto miestneho orgánu štátnej správy je v zákone v rôznych tvaroch; okrem toho je bod 5 v spojení napríklad s bodom 9 nesprávny vzhľadom na navrhovanú neskoršiu účinnosť bodu 9; preto možno použiť aj jednoduchšiu a bezpečnejšiu legislatívnu techniku v súlade s bodom 40 legislatívnotechnických pokynov vlády takto: Slová „obvodný úrad životného prostredia“ vo všetkých tvaroch sa v celom texte zákona nahrádzajú slovami „okresný úrad“ v príslušnom tvare; takto upravený novelizačný bod však treba systematicky zaradiť do návrhu zákona, 
b) bode 13 poslednej vete vypustiť slovo „ustanovenia“ ako nadbytočné; obdobne upraviť aj body 33 a 73 (§ 35a ods. 3), 
c) bod 15 vypustiť so zreteľom na bod 37 legislatívnotechnických pokynov vlády; v nevyhnutnom prípade postupovať podľa bodu 38 týchto pokynov s použitím uvádzacej vety „Poznámka pod čiarou k odkazu 9 znie:“, 
d) bode 16 [§ 7 ods. 4 písm. a)] slová „právnu formu“ nahradiť slovami „právna forma“, 
e) bode 29 za slovo „pravidelnej“ vložiť slová „leteckej dopravy“, 
f) bode 34 uvádzacej vete vypustiť slovo „V“, 
g) bode 35 na konci ustanovenia čiarku nahradiť bodkou vzhľadom na bod 36, 
h) bode 40 (§ 20 ods. 7) vypustiť slovo „také“ ako nadbytočné a pred slovo „boli“ vložiť slovo „ktoré“, 
i) bode 42 je vhodnejšie pripojiť len príslušné slová, nie vetu, napríklad tak, že za slovami „osobitného predpisu“ sa bodka nahrádza bodkočiarkou a pripájajú sa slová „to neplatí, ak ide o prevádzkovateľa lietadla, na ktorého sa vzťahuje § 35a ods. 2.“, 
j) bode 45 slovo „týka“ presunúť za slová „ktorého sa“, 
k) bod 47 (§ 24 ods. 4) je gramaticky a štylisticky nesprávny, a preto vyžaduje inú úpravu, napríklad „(4) Oprávnený overovateľ nemôže overovať správu (o emisiách skleníkových plynov) podľa § 21 ods. 1 písm. a) a množstvo bezodplatne pridelených kvót, ak je s prevádzkovateľom personálne, ekonomicky alebo inak zmluvne prepojený.“; v odseku 5 vypustiť slová „predloženú prevádzkovateľom“, prípadne aj slová „o emisiách skleníkových plynov“ ako v danom kontexte nadbytočné, pričom obdobné riešenie sa uplatňuje v prílohách č. 5 a 6, 
l) bode 50 pred slovom „okrem“ vypustiť čiarku a na konci ustanovenia bodku nahradiť čiarkou, 
m) bod 54 upraviť podľa bodu 23 legislatívnotechnických pokynov vlády, napríklad „Podrobnosti o používaní elektronického systému nahlasovania vybraných údajov (§ 3, 21 a 27) ustanoví všeobecne záväzný právny predpis, ktorý vydá ministerstvo.“, 
n) zrušiť označenie bodu 55 a poznámku pod čiarou k odkazu 25 vypustiť v bode 54, 
o) bode 57 navrhovaná legislatívna technika nie je prípustná; v tejto súvislosti overiť a prípadne upraviť aj príslušný vnútorný odkaz v bodoch 58 a 69; v bode 58 vypustiť slovo „sa“ pred slovom „nahrádzajú“, 
p) bode 59 vypustiť slová „vo výške“ z dôvodu nadbytočnosti a zabezpečenia kompatibility s § 28 ods. 2 zákona, 
q) bod 63 doplniť tak, že za slovami „povinných účastníkov schémy obchodovania“ sa čiarka nahrádza slovom „a“, 
r) bode 65 slová „ihneď náležitým“ nahradiť slovom „bezodkladne“, keďže slovo „ihneď“ sa v zákone nevyskytuje, pričom v rovnakom význame možno použiť slovo „bezodkladne“ a slovo „náležitým“ je v danom kontexte nezrozumiteľné, a teda nefunkčné, 
s) bode 73 (§ 35a ods. 4 a 5) slová „vzťahujú požiadavky podľa odseku“ nahradiť slovami „vzťahuje odsek“; v odseku 5 slová „sa vydá“ nahradiť v danom kontexte správnymi slovami „vydá sa“; v uvádzacej vete poznámok pod čiarou slovo „odkazu“ nahradiť slovom „odkazom“, 
t) body 74 a 76 vypustiť, pretože je neprípustné novelizovať prechodné ustanovenia, v ktorých už uplynula lehota ustanovená na uplatnenie práva alebo splnenie povinnosti (čl. 10 ods. 4 legislatívnych pravidiel vlády), 
u) vymeniť poradie bodov 78 a 79, 
v) bod 81 v navrhovanom znení dostatočne nenadväzuje na platný text, 
w) v prílohách č. 5 a 6 nepoužívať odrážky, keďže sú v legislatíve neprípustné; spresniť vnútorné členenie prílohy č. 6 v označeniach „A“ a „časť B“, 
x) nad rámec navrhovanej novely prehodnotiť § 31 zákona, v ktorom sa ustanovuje o osvedčení podľa § 24 zákona, hoci v jeho novom znení (bod 47) ani v príslušnom právnom akte EÚ sa tento inštitút neupravuje a taktiež sa vypúšťa z pôsobnosti ministerstva životného prostredia (bod 51). 
 	O 	A 	 	
MV SR 	V čl. II 
V čl. II úvodnej vete vypustiť slová „a dopĺňa“, pripojiť dosiaľ poslednú novelu živnostenského zákona (zákon č. 58/2014 Z. z.) a text upraviť takto: „V prílohe č. 2 VIAZANÉ ŽIVNOSTI v SKUPINE 214 Ostatné sa vypúšťajú živnosti pod poradovými číslami 69 a 72.“. 
Navrhované riešenie predkladateľom nie je v súlade s reglementáciou viazaných živností v živnostenskom zákone, pretože osvedčením o akreditácii sa nepreukazuje splnenie podmienok odbornej spôsobilosti. Navyše podľa § 3 ods. 2 písm. zf) živnostenského zákona je z jeho pôsobnosti vylúčená akreditácia environmentálnych overovateľov. 
Na uvedenej pripomienke ako gestor živnostenského zákona trváme a v prípade jej neakceptovania v plnom rozsahu žiadame o predmetnej problematike uskutočniť osobitné rokovanie zástupcov obidvoch dotknutých rezortov. 
 	O 	A 	 	
MV SR 	V čl. III 
V čl. III úvodnej vete doplniť zákon č. 162/2014 Z. z., ktorým sa taktiež novelizoval zákon o správnych poplatkoch; slovo „vypúšťajú“ presunúť za slovo „sa“. 	O 	A 	 	
MV SR 	V čl. IV 
V čl. IV bode 1 slovo „názve“ nahradiť slovom „nadpise“ a slovo „vkladajú“ nahradiť slovom „pripájajú“; v bode 2 [§ 25a ods. 1 písm. f)] slová „všetky náležitosti podľa § 20 ods. 2 okrem písmena f)“ nahradiť slovami „náležitosti podľa § 20 ods. 2 písm. a) až e) a g) až k)“ alebo za slovom „program“ vypustiť čiarku a slová „ktorý musí obsahovať všetky náležitosti podľa § 20 ods. 2 okrem písmena f)“ nahradiť slovami „podľa § 20 ods. 2 písm. a) až e) a g) až k)“; v poznámke pod čiarou k odkazu 51a v citácii zákona č. 414/2012 Z. z. doplniť túto novelu vzhľadom na čl. I bod 32. 	O 	A 	 	
MV SR 	Predkladacia správa 
Predkladaciu správu upraviť podľa čl. 18 ods. 5 legislatívnych pravidiel vlády tak, aby jej rozsah nepresahoval dve strany. V doložke vybraných vplyvov v bodoch A.2. a A.3. sa uvádza pozitívny vplyv návrhu zákona na informatizáciu spoločnosti v dôsledku rozšírenia doterajších elektronických služieb s informatívnou úrovňou, avšak toto konštatovanie sa nezohľadňuje v príslušnej tabuľke, v ktorej sa uvádza, že nedochádza k rozšíreniu alebo inovácii jestvujúcich elektronických služieb. 	O 	A 	 	
MF SR 	Všeobecne 
Súčasťou rokovaní k návrhu rozpočtu kapitoly Ministerstva životného prostredia SR na roky 2015 až 2017 bola aj problematika príjmov z predaja emisných kvót, v rámci ktorých Ministerstvo financií SR, na základe nepredvídateľného plnenia týchto príjmov a s tým súvisiacich negatívnych vplyvov na schodok rozpočtu verejnej správy, navrhlo upraviť znenie zákona tak, aby bol použiteľný výnos získaný z dražieb emisných kvót príjmom iba Environmentálneho fondu. Vzhľadom na to, že táto požiadavka nebola zapracovaná, žiadam o jej zapracovanie v predloženom návrhu. 	O 	A 	Úprava je uvedená v § 18 ods. 6.  	
MF SR 	Všeobecne 
V doložke vybraných vplyvov je potrebné vypracovať analýzu vplyvov na informatizáciu spoločnosti, pretože v čl. IV bode 2 § 25a ods. 1 písm. h) a i) sa ustanovuje poskytovanie informácií a zavedenie elektronických systémov. 	Z 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami [napríklad v čl. I bode 21 slovo „Bezplatné“ nahradiť slovom „Bezodplatné“, v bode 34 uvádzaciu vetu zosúladiť s bodom 35 prílohy č. 5 LPV, v bode 40 § 20 ods. 7 a 8 vypustiť slovo „každého“ ako nadbytočné, bod 53 § 26 ods. 1 písm. r) zosúladiť s bodom 54 treťou vetou prílohy č. 5 LPV, body 70 až 72 a 74 až 76 vypustiť z dôvodu nesúladu s čl. 10 ods. 4 LPV prípadne skutočnosti v nich uvedené upraviť v nových prechodných ustanoveniach, v bode 73 § 35a ods. 1 slová „§ 20 ods. 7“ a slová „§ 13 ods. 2“ uviesť v opačnom poradí, slová „emisie z letov“ z písmen a) a b) uviesť v uvádzacej vete a slová „k odkazu 43a 43b“ nahradiť slovami „k odkazom 43a a 43b“, body 78 a 79 uviesť v opačnom poradí, v bode 82 prílohe č. 5 v celom texte slovo „pokiaľ“ nahradiť slovom „ak“, v časti A Monitorovanie emisií z prevádzok a podávanie správ podčasti Podávanie správ o emisiách v písmene A uvádzacej vete vypustiť dvojbodku, v druhom bode vypustiť slovo „vrátane“ ako nadbytočné a vo štvrtom bode slová „telefónneho a faxového čísla a e-mailu“ nahradiť slovami „telefónneho čísla, faxového čísla a e-mailovej adresy“, to platí aj pre časť B, v časti B Monitorovanie emisií z činnosti leteckej dopravy a podávanie správ o týchto emisiách písmeno B štvrtý bod a piaty bod zosúladiť s bodom 13 prílohy č. 5 LPV, v prílohe č. 6 celom texte vypustiť slovo „najmä“ alebo ho nahradiť iným vhodným výrazom, označiť časť A, v treťom bode uvádzacej vete vypustiť dvojbodku, v deviatom bode vypustiť slovo „obzvlášť“ alebo nahradiť iným vhodným výrazom a v dvanástom bode upraviť členenie, v uvádzacej vete vypustiť dvojbodku a na konci prvého bodu doplniť čiarku, v časti B Overovanie emisií z činnosti leteckej dopravy použiť nové číslovanie, trinásty bod zosúladiť s bodom 13 prílohy č. 5 LPV a v štrnástom bode uvádzacej vete vypustiť dvojbodku; v čl. II a III uviesť správne všetky novely zákonov a v čl. II na konci úvodnej vety vypustiť slová „a dopĺňa“]. 	O 	A 	 	
MF SR 	K čl. III (novela zákona č. 145/1995 Z. z.) 
Navrhované znenie odporúčam upraviť takto: 

„V Sadzobníku správnych poplatkov X. časti Životné prostredie sa vypúšťajú položky 171k a 171q . Poznámka pod čiarou k odkazu 39oc sa vypúšťa.“. 
 	O 	A 	 	
MK SR 	Čl. I bod 5 
Novelizačný bod 5 odporúčame upraviť podľa bodu 40 v Prílohe č. 5 k Legislatívnym pravidlám vlády SR. 

Odôvodnenie: Slová "obvodný úrad životného prostredia" sa v texte zákona vyskytujú aj na iných miestach ako je uvedené v novelizačnom bode 5 a aj v iných tvaroch ako je uvedené v novelizačnom bode 5.  	O 	A 	Všeobecná úprava na konci článku I. 	
MK SR 	Čl. I bod 15  
Na konci doterajšej citácie, ktorá sa nahrádza novou citáciou, odporúčame doplniť bodku.  	O 	A 	 	
MK SR 	Čl. I bod 21 
Slovo "Bezplatné" odporúčame nahradiť slovom "Bezodplatné". 

Odôvodnenie: § 10 ods. 1 zákona.  	O 	A 	 	
MK SR 	Čl. I bod 28  
Slová "za slová" odporúčame nahradiť slovami "za slovami".  	O 	A 	 	
MK SR 	Čl. I bod 34  
Odporúčame vypustiť predložku "V". 	O 	A 	 	
MK SR 	Čl. I bod 42 
Na začiatku dopĺňanej vety odporúčame nahradiť horné úvodzovky spodnými a slová "na prevádzkovateľa" odporúčame nahradiť slovami "pre prevádzkovateľa".  	O 	A 	Úprava § 21 ods. 3 v novom znení. 	
MK SR 	Čl. I bod 47 
V § 24 ods. 5 poslednom riadku odporúčame nahradiť slovo "účastníkoch" slovom "účastníkom".  	O 	A 	 	
MK SR 	Čl. I bod 50  
Na konci písmena g) odporúčame nahradiť bodku čiarkou.  	O 	A 	 	
MK SR 	Čl. I bod 51 
Za slová "§ 24 ods. 1 písm. b)" odporúčame vložiť čiarku.  	O 	A 	Nová úprava. 	
MK SR 	Čl. I bod 57 
Slová "Doterajšie písmená e) až k)" odporúčame nahradiť slovami "Doterajšie písmená e), f) a h) až k)". 

Odôvodnenie: Doterajšie písmeno g) bolo vypustené. 	O 	A 	 	
MK SR 	Čl. I bod 63 
Do tohto novelizačného bodu odporúčame doplniť, že čiarka za slovami "zoznam povinných účastníkov schémy obchodovania" sa nahrádza spojkou "a".  	O 	A 	Úprava § 28 ods. 5 je uvedená v novom znení. 	
MK SR 	Čl. I bod 68 
Za slová "do 15. mája" odporúčame doplniť slová "príslušného kalendárneho roka".  	O 	A 	 	
MK SR 	Čl. I bod 73 
1. Navrhovanú úpravu odporúčame doplniť za § 38, teda toto ustanovenie označiť ako § 38a. 

2. V odseku 1 uvádzacej vete odporúčame uviesť najprv § 13 ods. 2 a následne § 20 ods. 7. 

3. V odseku 1 písm. b) prvom a druhom riadku odporúčame nahradiť slová "nachádzajúcom" slovami "nachádzajúcim". 

4. Odsek 2 odporúčame upraviť, pretože je nezrozumiteľný. 
 	O 	A 	 	
MK SR 	Čl. I bod 77 
Dávame na zváženie doplnenie navrhovanej úpravy do súčasného § 40 ako bod 6 s tým, že tento novelizačný bod nadobudne účinnosť 1. septembra 2016.  	O 	N 	Úprava je v súlade s legislatívnymi pravidlami vlády SR. 	
MK SR 	Čl. I bod 79 
Tento novelizačný bod odporúčame označiť ako bod 78 a bod 78 ako bod 79. Tabuľka C predchádza tabuľku D.  	O 	A 	 	
MK SR 	Čl. I bod 81  
V tomto novelizačnom bode odporúčame doplniť, že spojka "a" za slovami "nariadenia Európskeho parlamentu a Rady (ES) č. 219/2009 z 11. marca 2009 (Ú.v. EÚ L 87, 31.3.2009)" sa nahrádza čiarkou.  	O 	A 	Príloha č. 4 je upravená v novom znení. 	
MK SR 	Čl. I bod 82  
1. Označenia "Príloha č. 5 k zákonu č. 414/2012 Z.z." a "Príloha č. 6 k zákonu č. 414/2012 Z.z." odporúčame posunúť k pravému okraju strany. 

2. Na str. 12 materiálu v bode 7 odporúčame upraviť prvú vetu napríklad takto: "Overovanie podaných informácií sa bude uskutočňovať, ak je to vhodné, v prevádzke." alebo takto: "Overovanie podaných informácií sa bude uskutočňovať tam, kde je to vhodné, najmä v prevádzke.". 

3. Na str. 13 materiálu v bode 12 odporúčame upraviť číslovanie. Napríklad bod 2 sa člení na body 2.1, 2.2, atď. V bode 1 odporúčame na konci doplniť čiarku. 

4. Pri prvej odrážke na str. 14 upozorňujeme, že v 5. bode nie je odkaz na prevádzku. 

5. Pri štvrtej odrážke na str. 14 upozorňujeme, že v bode 9 nie je odkaz na zdroje emisií skleníkových vplyvov v prevádzke. 

6. Na str. 14 v bode 15 odporúčame presunúť slová "ak je to vhodné," na začiatok vety.  	O 	A 	 	
MK SR 	Čl. II  
1. V úvodnej vete čl. II odporúčame doplniť zákon č. 58/2014 Z.z. a vypustiť slová "a dopĺňa". 

2. Pri poradovom čísle 72 odporúčame v treťom stĺpci na konci doplniť slová "v znení neskorších predpisov".  	O 	A 	 	
MK SR 	Čl. III 
Navrhované znenie odporúčame upraviť takto: "V sadzobníku Správnych poplatkov v X. časti Životné prostredie sa vypúšťajú položky 171k a 171q. Poznámka pod čiarou k odkazu 39oc) sa vypúšťa.".  	O 	A 	 	
MK SR 	Čl. IV  
1. V bode 1 odporúčame uviesť slová "Združenia majetku" a slová "a vnútroštátny správca" veľkými písmenami. 

2. V bode 2 odporúčame na konci poznámky pod čiarou doplniť slová "v znení zákona č. .../2014 Z.z.".  	O 	A 	 	
MH SR 	k bodu 3.2 
V bode 3.2 odporúčame, pokiaľ nie je možné kvantitatívne zhodnotiť rozsah nákladov a prínosov, je nutné ich aspoň zhodnotiť kvalitatívne. 	O 	A 	Bod 3.2 je doplnený. Rozsah prínosov závisí od konkrétnych typov projektov, ktoré budú podporené z výnosov z dražieb kvót. Výnos z dražieb kvót je komplikované predikovať, keďže sa odvíja od ceny kvót.  	
MH SR 	k bodu 3.3 
V bode 3.3 odporúčame doplniť informácie o administratívnych nákladoch pre podnikateľské subjekty. V predkladacej správe tohto materiálu je uvedené: „Systém obchodovania fungoval len formálne a vytváral určitú administratívnu záťaž pre orgány štátnej správy a pre prevádzkovateľov“. Dá sa teda predpokladať, že nová schéma obchodovania tieto administratívne náklady odstráni, avšak z predložených dokumentov nie je jasné, akým spôsobom. 	O 	A 	Nejde o zavedenie novej schémy obchodovania. V súčasnosti existujú dve schémy - schéma obchodovania (skleníkové plyny) a systém obchodovania (znečisťujúce látky). Zrušuje sa len systém obchodovania. 

MH SR 	k bodu 3.4 
V bode 3.4 odporúčame doplniť informácie o dôsledkoch pripravovaného návrhu pre fungovanie podnikateľských subjektov na slovenskom trhu, napríklad v bode 45 dôvodovej správy je uvedené „V § 21 ods. 4 písmeno c) sa skracuje termín na nahlásenie zníženia úrovne činnosti časti prevádzky a zníženia a následného zvýšenia úrovne činnosti časti prevádzky z dôvodu nadväznosti tohto kroku na pridelenie bezodplatných kvót“, kde sa dá predpokladať, že skrátenie určenej lehoty môže spôsobiť negatívny vplyv na vybrané podnikateľské subjekty. 

Odôvodnenie: 
Jednotná metodika na posudzovanie vybraných vplyvov ukladá povinnosť vypracovať analýzu vplyvov v prípade, ak sú predpokladané vplyvy podľa doložky vybraných vplyvov. V analýze by sa mal predkladateľ sústrediť, v prípade ak nie je možná kvantifikácia, aspoň na kvalitatívny popis. 	O 	A 	Predkladaný materiál nebude mať významný vplyv na fungovanie podnikateľských subjektov. 
Zavádza sa výnimka zo schémy obchodovania s emisnými kvótami pre nekomerčných prevádzkovateľov lietadiel, ktorá bude mať pozitívny vplyv, avšak na malý počet subjektov. V prípade stacionárnych prevádzok sa nepredpokladá negatívny vplyv, keďže väčšia časť zmien už v praxi fungovala. 
Ministerstvo požadovalo predloženie žiadosti v termíne do 31. januára, ešte pred termínom ustanoveným zákonom. Ide o zosúladenie legislatívy s praxou. 	
MDVaRR SR 	 
V Čl. I bode 34 odporúčame vypustiť predložku „V“. 	O 	A 	 	
MDVaRR SR 	 
V Čl. I bode 73 §35a odporúčame slová „43a 43b“ nahradiť slovami „43a a 43b“. 	O 	A 	 	
MDVaRR SR 	 
V Čl. I odporúčame zameniť poradie novelizačných bodov 78 a 79. 	O 	A 	 	
MDVaRR SR 	 
V Čl. II odporúčame pred slovami „zákona č. 35/2014 Z. z.“ nahradiť spojku „a“ čiarkou a vložiť za ne slová „a zákona č. 58/2014“. Zároveň odporúčame vypustiť slová „a dopĺňa“. 	O 	A 	 	
MPRV SR 	bodu 34 
V bode 34 odporúčame vypustiť predložku "V". 	O 	A 	 	
MO SR 	K čl. I 
K bodom 70 až 72 a 74 až 76 
V uvedených novelizačných bodoch sa navrhuje upraviť znenie prechodných ustanovení, ktoré boli prijaté k 1. januáru 2013. Na uvedené ustanovenia sa vzťahuje postup podľa č. 10 ods. 4 Legislatívnych pravidiel vlády Slovenskej republiky: „Prechodné ustanovenia a zrušovacie ustanovenia, ktoré nadobudli účinnosť, nemožno novelizovať; to neplatí, ak v prechodných ustanoveniach ešte neuplynula lehota ustanovená na uplatnenie práva alebo splnenie povinnosti.“. 
 	O 	A 	Body sú vypustené. 	
MO SR 	K čl. I 
K bodu 78 
Slová „od 1. januára 2013“ odporúčam nahradiť slovami „od 1. januára 2015“ pretože navrhované ustanovenie nadobudne účinnosť 1. januára 2015. 

 	O 	N 	Termín je v súlade s čl. 1 nariadenia Európskeho parlamentu a Rady (EÚ) č. 421/2014 zo 16. apríla 2014, ktorým sa mení smernica 2003/87/ES o vytvorení systému obchodovania s emisnými kvótami skleníkových plynov v Spoločenstve s cieľom vykonať do roku 2020 medzinárodnú dohodu, ktorou sa na emisie z medzinárodnej leteckej dopravy uplatňuje jednotné globálne trhové opatrenie. 	
MZVaEZ SR 	K Doložke zlučiteľnosti právneho predpisu s právom EÚ  
V rámci doložky zlučiteľnosti odporúčame uvádzať názvy sekundárnych právnych aktov v takom tvare, v akom boli uverejnené v Úradnom vestníku EÚ, vrátane referenčných údajov z Úradného vestníka EÚ. 
Zároveň odporúčame správne kategorizovať akty uvedené v podsekcii sekundárnej (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - po 30. novembri 2009) z dôvodu, že je potrebné rozlišovať medzi nelegislatívnymi a legislatívnymi aktami. 
 	O 	A 	 	
ŠÚ SR 	K čl. I bod 16 
Odporúčame v odseku 4 písm. a) slová „identifikačné číslo“ nahradiť slovami „identifikačné číslo organizácie“. 

 	O 	A 	 	
ŠÚ SR 	K čl. I bod 28 
Odporúčame slová „ za slovo“ nahradiť slovami „za slovami“. 

 	O 	A 	 	
ŠÚ SR 	K čl. I bod 34 
Odporúčame vypustiť predložku „V“. 
 	O 	A 	 	
ŠÚ SR 	K čl. I bod 73 
Odporúčame slová „k odkazu 43a 43b“ nahradiť slovami „ k odkazom 43a a 43b“. 
 	O 	A 	 	
ŠÚ SR 	K čl. I bodom 78 a 79 
Odporúčame zameniť poradie novelizačných bodov. 

 	O 	A 	 	
ŠÚ SR 	K čl. II úvodnej vete 
Odporúčame za slová „zákona č. 35/2014 Z. z.“ vložiť slová „a zákona č. 58/2014 Z. z.“ a vypustiť slová „a dopĺňa. 
 	O 	A 	 	
ÚPV SR 	Čl. I, bod 34 
Odporúčame vypustiť, z dôvodu jednoznačnosti, predložku "v" v novelizačnom bode 34. 	O 	A 	 	
ÚPV SR 	Čl. II, úvodná veta 
V úvodnej vete čl. II odporúčame vypustiť slová "a dopĺňa"; navrhnutá novelizácia predstavuje len zmenu, nie doplnenie právneho predpisu. 	O 	A 	 	
OAP SVL ÚV SR 	Nad rámec návrhu 

V prípade, ak je do návrhu zákona transponovaná smernica Európskeho parlamentu a Rady 2008/101/ES z 19. novembra 2008, ktorou sa mení a dopĺňa smernica 2003/87/ES s cieľom začleniť činnosti leteckej dopravy do systému obchodovania s emisnými kvótami skleníkových plynov v rámci Spoločenstva (Ú. v. EÚ L 8, 13.1.2009) tak, ako to predkladateľ uvádza v dôvodovej správe, je potrebné túto smernicu uviesť aj v prílohe č. 4 k zákonu 414/2012 Z. z.. 
V transpozičnej prílohe je tiež potrebné uviesť nariadenie Európskeho parlamentu a Rady (EÚ) č. 421/2014 zo 16. apríla 2014, ktorým sa mení smernica 2003/87/ES o vytvorení systému obchodovania s emisnými kvótami skleníkových plynov v Spoločenstve s cieľom vykonať do roku 2020 medzinárodnú dohodu, ktorou sa na emisie z medzinárodnej leteckej dopravy uplatňuje jednotné globálne trhové opatrenie. 
 	O 	A 	Upravené v prílohe č. 4. 
 	
OAP SVL ÚV SR 	K čl. I bod 15 

V navrhovanom novelizačnom bode žiadame uviesť publikačný zdroj k nariadeniu (EÚ) č. 383/2013 takto: (Ú. v. EÚ L 122, 3.5.2013). 
 	O 	A 	 	
OAP SVL ÚV SR 	K čl. I bod 73 

Navrhovaným novelizačným bodom sa vkladá nový § 35a pričom nasledujúcim novelizačným bodom sa vypúšťa § 36. Odporúčame novelizačné body spojiť tak, že znenie nového § 35a nahradí doterajšie znenie § 36 bez nutnosti vkladania nového paragrafu. 
V poznámke pod čiarou k odkazu 43a) žiadame nahradiť články 107 a 108 ZFEU článkom 349 ZFEU z dôvodu, že články 107 a 108 neupravujú právne postavenie tzv. najvzdialenejších regiónov EÚ. Taká úprava je obsiahnutá v čl. 349 ZFEU. 
 	O 	A 	Upravené v § 41 - zrušovacie ustanovenie. 	
OAP SVL ÚV SR 	K čl. I bod 73 

Navrhovaným novelizačným bodom sa vkladá nový § 40a pričom v platnom znení zákona je posledný § 40. Odporúčame namiesto § 40a vložiť § 41 z dôvodu prehľadnosti. 
 	O 	A 	Upravené v § 38a. 	
OAP SVL ÚV SR 	K tabuľkám zhody 

V prípade, ak je do návrhu zákona transponovaná smernica Európskeho parlamentu a Rady 2008/101/ES z 19. novembra 2008, ktorou sa mení a dopĺňa smernica 2003/87/ES s cieľom začleniť činnosti leteckej dopravy do systému obchodovania s emisnými kvótami skleníkových plynov v rámci Spoločenstva (Ú. v. EÚ L 8, 13.1.2009) tak, ako to predkladateľ uvádza v dôvodovej správe, žiadame transpozíciu preukázať tabuľkou zhody k smernici Európskeho parlamentu a Rady 2008/101/ES. 
 	O 	A 	Tabuľka zhody k smernici Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve a ktorou sa mení a dopĺňa smernica Rady 96/61/ES v platnom znení upravená.  	
OAP SVL ÚV SR 	K doložke zlučiteľnosti 

Nariadenie (EÚ) č. 1031/2010, rozhodnutie (EÚ) č. 2011/278/EÚ, nariadenie (EÚ) č. 550/2011, rozhodnutie (2011/638/EÚ), nariadenie (EÚ) č. 600/2012, nariadenie (EÚ) č. 601/2012, nariadenie (EÚ) č. 389/2013, nariadenie (EÚ) č. 1123/2013 žiadame v doložke zlučiteľnosti uviesť ako nelegislatívne akty. 
Ďalej žiadame do doložky zlučiteľnosti doplniť nariadenie (EÚ) č. 606/2010 z 9. júla 2010 o schválení zjednodušeného nástroja na odhadovanie spotreby paliva prevádzkovateľov lietadiel s nízkym množstvom emisií, ktorý vytvorila Európska organizácia pre bezpečnosť letovej prevádzky (Eurocontrol) (Ú. v. EÚ L 175/25, 10.7.2010) a smernicu Európskeho parlamentu a Rady 2008/101/ES. 
V doložke zlučiteľnosti žiadame všetky právne záväzné akty Európskej únie uviesť s označením publikačného zdroja v súlade s legislatívnymi pravidlami vlády. 
 	O 	A 	 	
OAP SVL ÚV SR 	K osobitnej časti dôvodovej správy 

V osobitnej časti dôvodovej správy, v odôvodneniach novelizačných bodov transponujúcich alebo implementujúcich ustanovenia právne záväzných aktov Európskej únie, žiadame spresniť, ktoré konkrétne ustanovenia týchto aktov sa preberajú alebo implementujú. Samotná informácia, že sa preberá smernica alebo implementuje nariadenie je už obsiahnutá vo všeobecnej časti dôvodovej správy a na účely osobitnej časti podľa nášho názoru nestačí. 
 	O 	A 	Konkrétne ustanovenia aktov Európskej únie sú doplnené. 	
GP SR 	1. K čl. I bodu 21 (§ 10 ods. 1) 
Odporúčame slovo „Bezplatné“ nahradiť slovom „Bezodplatné“ použitým na začiatku druhej vety platného znenia § 10 ods. 1 zákona č. 414/2012 Z. z., ktoré sa navrhuje novelizovať. 
 	O 	A 	 	
GP SR 	2. K čl. I bodu 40 (§ 20 ods. 7 a 8) 
Odporúčame vypustiť slovo „každého“ ako nadbytočné. 
 	O 	A 	 	
GP SR 	3. K čl. I bodu 73 (k poznámke pod čiarou 43a) 
Odporúčame v poznámke pod čiarou uviesť odkaz na článok 349 Zmluvy o fungovaní Európskej únie, v ktorom sú uvedené vzdialené regióny Únie. Články 107 a 108, na ktoré sa odkazuje v navrhovanom znení poznámky pod čiarou, obsahujú úpravu „Pomoci poskytovanej štátmi“, pričom v článku 107 ods. 3 písm. a) je taktiež odkaz na „regióny uvedené v článku 349“. 
 	O 	A 	 	
GP SR 	4. K čl. I bodu 81 (príloha č. 4) 
Odporúčame v platnom znení textu prílohy č. 4 spojku „a“ pred slovom „smernice“ nahradiť čiarkou. 
 	O 	A 	Príloha č. 4 je uvedená v novom znení. 	
GP SR 	5. K čl. IV bodu 2 (k poznámke pod čiarou k odkazu 51a) 
Odporúčame za slová „§ 17“ vložiť slová „ods. 1“, v ktorom je upravený spôsob ustanovenia vnútroštátneho správcu. 
 	O 	A 	 	
GP SR 	6. K dôvodovej správe - B. osobitná časť (k čl. I bodu 42) 
Odporúčame slovo „kót“ nahradiť slovom „kvót“. 
 	O 	A 	 	
KOZ SR 	Stanovisko k návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov a ktorým sa menia a dopĺňajú niektoré zákony 
KOZ SR k predloženému návrhu nemá pripomienky. 	O 	A 	 	
AZZZ SR 	V § 3 ods. 1 a 4, § 5 ods.1 a 6, § 6 ods. 2 až 5, § 21 ods. 5 písm. e), § 22, § 25 písm. b), § 27, § 28 ods. 2 
V § 3 ods. 1 a 4, § 5 ods.1 a 6, § 6 ods. 2 až 5, § 21 ods. 5 písm. e), § 22, § 25 písm. b), § 27, § 28 ods. 2 sa slová „obvodný úrad životného prostredia“ nahrádzajú slovami „okresný úrad“ v príslušnom tvare 	O 	A 	Všeobecná úprava na konci článku I. 	
AZZZ SR 	§ 18 ods. 6 písm. a) a b) 
V žiadame upraviť rozdelenie výnosov z predaja kvót nasledovne: 
a) 30 % sa použije na financovanie projektov reálne dosiahnuteľných a merateľných úspor emisií skleníkových plynov, zvyšovania energetickej účinnosti, znižovania spotreby primárnych zdrojov energie, náhrady fosílnych palív obnoviteľnými zdrojmi energie a zavádzania najlepšie dostupných technológií vedúcich k znižovaniu emisií skleníkových plynov a znečisťujúcich látok prostredníctvom schémy štátnej pomoci podľa § 26 ods. 4 administrovanej ministerstvom, 
b) 30 % sa použije na financovanie schémy štátnej pomoci prevádzkam podľa § 26 ods. 5, v prípade ktorých sa predpokladá značné riziko úniku uhlíka v súvislosti s premietnutím nákladov kvót do cien elektrickej energie administrovanej ministerstvom, 
odôvodnenie: 
V zmysle Schémy štátnej pomoci pre podniky v odvetviach a pododvetviach, v prípade ktorých sa predpokladá značné riziko úniku uhlíka v súvislosti s premietnutím nákladov emisných kvót v rámci EU ETS do cien elektrickej energie je oprávnenou aktivitou na príjem štátnej pomoci aj výroba PVC a iných základných chemikálií. Pri príprave schémy štátnej pomoci na uvedený účel sme žiadali upraviť schému štátnej pomoci tak, aby bolo možné podporiť aj uvedené oprávnené výrobky. Na našu žiadosť sme obdržali listom ministra odpoveď, na základe ktorej náš návrh nebol akceptovaný s odôvodnením nedostatku zdrojov na uvedený účel. Naša pripomienka rieši uvedený nedostatok zdrojov pre účely štátnej pomoci. Naviac sa domnievame, že spôsob využitia finančných prostriedkov prostredníctvom schém štátnej pomoci je transparentný a rovnaký vo všetkých členských krajinách. 	Z 	A 	Na rozporovom konaní dňa 20.8.2014 došlo k dohode. 	
RUZ 	Pripomienka k čl. I., bod 1 
V návrhu zákona sa vypúšťa obchodovanie s emisnými kvótami ZL. Otvorená zostáva otázka, akým právnym predpisom bude regulovaná oblasť obchodovania s emisnými kvótami znečisťujúcich látok. Odporúčame doplniť odpoveď na predloženú otázku do dôvodovej správy k návrhu novely zákona. 	O 	A 	Do právneho poriadku sa prebrali predpisy Európskej únie, ktoré výrazným spôsobom sprísňujú emisné limity a ďalšie podmienky na prevádzku zdrojov znečisťovania ovzdušia, ktoré si vyžadujú do konca roka 2015 ďalšie významné zníženie emisií znečisťujúcich látok vrátane oxidu siričitého. To vytvára dostatočný tlak na znižovanie emisií. V prípade potreby možno aj zákonom Národnej rady Slovenskej republiky č. 401/1998 Z. z. o poplatkoch za znečisťovanie ovzdušia v znení neskorších predpisov vytvárať účinné stimuly na znižovanie emisií. 

RUZ 	Zásadná pripomienka k čl. I., bod 13 
RÚZ navrhuje v uvedenom ustanovení vypustiť slovo „ pripravovanú“ 

Odôvodnenie: 
Mala by sa hlásiť len realizovaná zmena. Pripravované zmeny sa z najrôznejších dôvodov nemusia uskutočniť. Vzniká zbytočná administratívna záťaž na oboch stranách – na strane navrhovateľa ako aj na strane štátnej správy. 
 	Z 	A 	Rozporové konanie sa uskutočnilo 6.8.2014. Akceptuje sa úpravou znenia § 6 ods. 1 nahradením slova „pripravovanú“ slovom „plánovanú“. 
Čl. 24 rozhodnutia Komisie (EÚ) č. 2011/278/EÚ vyžaduje, aby prevádzkovateľ predložil akékoľvek plánované zmeny kapacity, úrovne činnosti alebo prevádzky zariadenia. 
 	
RUZ 	Zásadná pripomienka k čl. I., - vloženie nového bodu 33 
RÚZ navrhuje v § 18 ods. 6, písm. b) nahradiť hodnotu „10%“ hodnotou „30%“. 

Odôvodnenie : 
Pre účinnú kompenzáciu nákladov spojených s premietnutím kvót do cien elektrickej energie tak aby sa mohla uplatniť v plnom rozsahu, je potrebné upraviť podiel výnosov z dražieb kvót pre financovanie schémy štátnej pomoci aspoň na 30%. 
V súlade so smernicou 2003/87/ES Európskeho parlamentu a Rady o vytvorení systému obchodovania s emisnými kvótami skleníkových plynov v spoločenstve v znení neskorších zmien a doplnkov, čl. 10a ods. 6, môžu členské štáty poskytnúť štátnu pomoc pre podniky v odvetviach a pododvetviach, v prípade ktorých sa predpokladá značné riziko úniku uhlíka v súvislosti s premietnutím nákladov emisných kvót v rámci EU ETS do cien elektrickej energie (pomoc určená na náklady na nepriame emisie). Podniky v dotknutých odvetviach vystavených medzinárodnej konkurencii nemajú možnosť preniesť zvýšené náklady z titulu EU ETS do cien svojich výrobkov bez toho, aby to ohrozilo ich konkurencieschopnosť a v konečnom dôsledku aj trhový podiel. Pri absencii medzinárodnej dohody o globálnom úsilí v boji proti klimatickým zmenám, ktorá by vytvorila rovnaké podmienky pre všetky subjekty, je nevyhnutné európske podniky kompenzovať za ich dodatočné náklady vyplývajúce z rigoróznej európskej legislatívy v tejto oblasti, ktoré ich konkurenti v tretích krajinách nezdieľajú. Usmernenie EK č. C(2012) 3230 o vybraných opatreniach štátnej pomoci v kontexte schémy obchodovania s povolenkami za emisie skleníkových plynov po roku 2012 definuje podmienky a mechanizmus poskytnutia tejto štátnej podpory. Po predbežnom výpočte v zmysle týchto ustanovení je zrejmé, že pri predpokladaných výnosoch z aukcií a momentálne stanovenom pomere ich prerozdelenia by výška pomoci nedosiahla ani jednu tretinu z hodnoty pomoci definovanej Usmernením. Podpora podľa tohto ustanovenia je na Slovensku obzvlášť potrebná, keďže cena elektrickej energie pre priemysel dlhodobo patrí k najvyšším v rámci celej EU. 
 	Z 	A 	Na rozporovom konaní dňa 20.8.2014 došlo k dohode. 	
RUZ 	Zásadná pripomienka k čl. I., - vloženie nového bodu 34 
RÚZ navrhuje v §18 vypustiť odsek 9 a v súlade so znením smernice všetky výnosy z dražieb kvót využiť na priame environmentálne účely. 

Odôvodnenie: 
Zosúladenie so znením smernice 
 	Z 	N 	Na základe rokovania s MF SR dňa 3. 9.2014 na MŽP SR zo strany MF SR bolo striktne odmietnuté vypustenie odseku 9. Ponechanie ustanovenia § 18 ods. 9 je podmienkou schválenia zákona z ich strany a v žiadnom prípade nepripustia vypustenie tohto odseku. 	
RUZ 	Zásadná pripomienka k čl. I., bod 41 
RÚZ navrhuje predkladanie správy o emisiách skleníkových plynov žiadame posunúť z termínu do 1.marca na termín do 15. marca. 

Odôvodnenie: 
Nariadenie EU č. 601/2012 umožňuje v článku 67 predkladanie správy do 31. marca každého roka s tým, že príslušné orgány môžu prevádzkovateľa požiadať, aby predložil správu skôr ako 31. marca, no nie skôr ako 28.februára. V Českej republike je termín stanovený na 15. marca. V súčasnosti platný termín 1. marca je na spodnej hranici intervalu stanovenom Nariadením č. 601/2012 a predstavuje pre prevádzkovateľov obrovskú časovú záťaž z dôvodu, že v tomto čase prevádzkovateľ práve spracúva ďalšie desiatky hlásení a správ v oblasti životného prostredia. Zároveň u prevádzkovateľov s viacerými zdrojovými prúdmi je časovo náročné v priebehu 2 mesiacov zosumarizovať dáta zo všetkých zdrojových prúdov a spracovať správu v dostatočnej časovej rezerve, ktorá slúži na jej overenie. 
 	Z 	N 	Zásadná pripomienka ostala ako rozpor po rozporovom konaní dňa 6.8.2014. 
Na rozporovom konaní dňa 20.8.2014 došlo k dohode na tom, že termín predkladania správy o emisiách skleníkových plynov nebude posunutý. 	
RUZ 	Zásadná pripomienka k čl. I., bod 45 
V súvislosti so zmenou §21 ods. 4 písm. c) žiadame o zmenu §21 ods. 4 písm. d) (overená správa o úrovni činnosti), nasledovne: „predložiť ministerstvu každoročne správu o úrovni činnosti častí prevádzky počas príslušného kalendárneho roka do 31. decembra príslušného kalendárneho roka.“ 

Odôvodnenie: 
Overovanie Správy o úrovni činnosti je v SR jedinečné, nemá oporu v článku 24 Rozhodnutia EK 2011/278/EÚ a predstavuje zbytočnú administratívnu a finančnú záťaž pre prevádzkovateľov, preto navrhujeme povinnosť overenia správy vypustiť. 
 	Z 	N 	Rozporové konanie sa uskutočnilo 6.8.2014. 
V § 21 ods. 4 písm. d) sa ponechá slovo „overenú“. Overovanie správy o úrovni činnosti časti prevádzky nie je jedinečné len pre Slovenskú republiku, vyžaduje sa aj v iných krajinách (napr. v Holandsku). Overené údaje poskytujú väčšiu mieru istoty pre ďalšie rozhodovanie a taktiež na potvrdenie, že určenie úrovne činnosti, ktoré ma vplyv na výšku bezodplatnej alokácie, bolo vykonané správne. 
 	
RUZ 	Zásadná pripomienka k čl. I., bod 47, v časti §24 odsek 5 
RÚZ navrhuje v uvedenom ustanovení vypustiť druhú vetu 

Odôvodnenie: 
Skutočnosť, že overovateľ nezadá do 31. marca údaj o overenom množstve kvót do registra nedáva dôvod na aby prevádzkovateľovi správca zablokoval účet a znemožnil prevádzkovateľovi narábať so svojimi emisnými kvótami a plniť si svoje obchodné záväzky, čo by pre neho spôsobilo škodu. Tento návrh si žiada právnu analýzu a zverejnenie jej výsledkov na stránke MŽP. 
 	Z 	N 	Rozporové konanie sa uskutočnilo 6.8.2014. 
MŽP SR ponecháva túto vetu vzhľadom na závažnosť jej obsahu. Ak sa nepredložia údaje o overených emisiách, pristúpi sa k blokovaniu účtu na základe čl. 36 nariadenia Komisie (EÚ) č. 389/2013 (priamo uplatniteľný právny akt). 	
RUZ 	Pripomienka k čl. I., bod 79 
RÚZ navrhuje upraviť režim vykazovania emisií v prípade aplikácie písmena k), Prílohy č. 1, Tabuľka D 

Odôvodnenie: 
Z textu nového odseku k) nie je zrejmé akým spôsobom a v akom časovom horizonte bude prevádzkovateľ môcť preukázať splnenie daných kritérií pre leteckú dopravu 
 	O 	N 	Na rozporovom konaní 6.8.2014 bola vysvetlená neakceptácia pripomienky. 	
RUZ 	Zásadná pripomienka k čl. I., bod 82 
K výpočtu emisií podľa štandardnej metodiky žiadame doplniť aj výpočet emisií podľa metodiky hmotnostnej bilancie v zmysle článku 25 Nariadenia komisie č.601/2012. 

Odôvodnenie: 
V Nariadení komisie č.601/2012 je metodika založená na výpočtoch uvedená v pododdiele 1 oddielu 2 a pozostáva z výpočtu emisií podľa štandardnej metodiky popísanej v článku 24 a z výpočtu emisií podľa metodiky hmotnostnej bilancie popísanej v článku 25. Tieto metodiky nie sú totožné a aplikujú sa podľa charakteru zdrojových prúdov. 
 	Z 	N 	Rozporové konanie sa uskutočnilo 6.8.2014. 
Nariadenie Komisie (EÚ) č. 601/2012 je priamo aplikovateľný právny akt. 	
RUZ 	Zásadná pripomienka k čl. I., bod 82 
V texte prílohy č. 5 v kapitole „Výpočet“ žiadame doplniť do časti, ktorá pojednáva o použití emisných faktorov, možnosť použiť emisné faktory založené na analýzach spolu s odkazom na nariadenie EK č. 601/2012. 

Odôvodnenie: 
Implementácia výsledkov aplikačnej praxe a zosúladenie s citovaným nariadením EK 
 	Z 	N 	Rozporové konanie sa uskutočnilo 6.8.2014. 
Nariadenie Komisie (EÚ) č. 601/2012 je priamo aplikovateľný právny akt. 	
RUZ 	Pripomienka k čl. I., bod 82 
V texte prílohy č. 5 sa trikrát vyskytuje pojem „neistota“ . K pojmu nie je uvedená citácia technickej normy, alebo právneho predpisu, podľa ktorých je možné jednoznačne určiť spôsob stanovenia neistoty. Odporúčame priložiť príslušnú citáciu. 

Odôvodnenie: 
K pojmu nie je uvedená citácia technickej normy, alebo právneho predpisu, podľa ktorých je možné jednoznačne určiť spôsob stanovenia neistoty. Odporúčame priložiť príslušnú citáciu. Otázkou je či neistoty majú byť súčasťou Správy o emisiách CO2? Správa o emisiách sa podáva formou Excel formuláru s nastavenou ochranou hárkov, ktoré sú uzamknuté proti vkladaniu údajov s výnimkou žltých polí, t.j. nie je možné vkladať iné ako požadované údaje. Priestor pre informáciu o neistotách tu nie je vytvorený, čiže ak má byť tento údaj súčasťou správy o emisiách treba počítať s potrebou úpravy formulárov. Neistoty boli doteraz predkladané samostatne v rámci overovacieho procesu. 
 	O 	A 	Doplnila sa odkaz 1 na nariadenie Komisie (EÚ) č. 601/2012. 	
Klub 500 	§ 18 ods. 6, písm. b)  
V texte nahradiť hodnotu „10%“ hodnotou „30%“. 
Odôvodnenie: 
V súlade so smernicou 2003/87/ES Európskeho parlamentu a Rady o vytvorení systému obchodovania s emisnými kvótami skleníkových plynov v spoločenstve v znení neskorších zmien a doplnkov, čl. 10a ods. 6, môžu členské štáty poskytnúť štátnu pomoc pre podniky v odvetviach a pododvetviach, v prípade ktorých sa predpokladá značné riziko úniku uhlíka v súvislosti s premietnutím nákladov emisných kvót v rámci EU ETS do cien elektrickej energie (pomoc určená na náklady na nepriame emisie). Podniky v dotknutých odvetviach vystavených medzinárodnej konkurencii nemajú možnosť preniesť zvýšené náklady z titulu EU ETS do cien svojich výrobkov bez toho, aby to ohrozilo ich konkurencieschopnosť a v konečnom dôsledku aj trhový podiel. Pri absencii medzinárodnej dohody o globálnom úsilí v boji proti klimatickým zmenám, ktorá by vytvorila rovnaké podmienky pre všetky subjekty, je nevyhnutné európske podniky kompenzovať za ich dodatočné náklady vyplývajúce z rigoróznej európskej legislatívy v tejto oblasti, ktoré ich konkurenti v tretích krajinách nezdieľaj ú. 

Usmernenie EK č. C(2012) 3230 o vybraných opatreniach štátnej pomoci v kontexte schémy obchodovania s povolenkami za emisie skleníkových plynov po roku 2012 definuje podmienky a mechanizmus poskytnutia tejto štátnej podpory. Po predbežnom výpočte v zmysle týchto ustanovení je zrejmé, že pri predpokladaných výnosoch z aukcií a momentálne stanovenom pomere ich prerozdelenia by výška pomoci nedosiahla ani jednu tretinu z hodnoty pomoci definovanej Usmernením. 
Podpora podľa tohto ustanovenia je na Slovensku obzvlášť potrebná, keďže cena elektrickej energie pre priemysel dlhodobo patrí k najvyšším v rámci celej EU. 
 	Z 	A 	Na rozporovom konaní dňa 20.8.2014 došlo k dohode. 	
ZAP SR 	Čl. I, bod 41  
Predkladanie správy o emisiách skleníkových plynov žiadame posunúť z termínu do 1.marca na termín do 15. marca. 
Odôvodnenie: 
Nariadenie EU č. 601/2012 umožňuje v článku 67 predkladanie správy do 31. marca každého roka s tým, že príslušné orgány môžu prevádzkovateľa požiadať, aby predložil správu skôr ako 31. marca, no nie skôr ako 28.februára. V Českej republike je termín stanovený na 15. marca. V súčasnosti platný termín 1. marca je na spodnej hranici intervalu stanovenom Nariadením č. 601/2012 a predstavuje pre prevádzkovateľov obrovskú časovú záťaž z dôvodu, že v tomto čase prevádzkovateľ práve spracúva ďalšie desiatky hlásení a správ v oblasti životného prostredia. Zároveň u prevádzkovateľov s viacerými zdrojovými prúdmi je časovo náročné v priebehu 2 mesiacov zosumarizovať dáta zo všetkých zdrojových prúdov a spracovať správu v dostatočnej časovej rezerve, ktorá slúži na jej overenie 
 	Z 	N 	Zásadná pripomienka ostala ako rozpor po rozporovom konaní dňa 6.8.2014. 
Na rozporovom konaní dňa 20.8.2014 došlo k dohode na tom, že termín predkladania správy o emisiách skleníkových plynov nebude posunutý. 	
ZAP SR 	Čl. I, bod 45  
V súvislosti so zmenou §21 ods. 4 písm. c) žiadame o zmenu §21 ods. 4 písm. d) (overená správa o úrovni činnosti), nasledovne: „predložiť ministerstvu každoročne správu o úrovni činnosti častí prevádzky počas príslušného kalendárneho roka do 31. decembra príslušného kalendárneho roka.“ 
Odôvodnenie: 
Overovanie Správy o úrovni činnosti je v SR jedinečné, nemá oporu v článku 24 Rozhodnutia EK 2011/278/EÚ a predstavuje zbytočnú administratívnu a finančnú záťaž pre prevádzkovateľov. 
 	Z 	N 	Na rozporovom konaní dňa 6.8.2014 došlo k dohode na tom, že slovo "overenú" sa ponecháva.